2.  ลักษณะการประกอบธุรกิจ

(1) ประวัติความเป็นมา

บริษัท อาร์ ซี แอล จำกัด (มหาชน) ได้เริ่มก่อตั้งขึ้นในปี 2523 จากการร่วมทุนระหว่าง บริษัท
โงวฮก จำกัด (ไทย) และบริษัท สิงคโปร์ชิปปิ้งคอร์ปอเรชั่น จำกัด (สิงคโปร์)
โดยถือหุ้นในสัดส่วน 75 (ไทย) ต่อ 25 (สิงคโปร์) เปิดดำเนินการในปี 2524
โดยซื้อเรือลำแรกชื่อ “ศิริภูมิ” เพื่อให้บริการเส้นทางกรุงเทพฯ-สิงคโปร์
ในระบบขนส่งตู้คอนเทนเนอร์ทางทะเลแบบฟีดเดอร์ บริษัทฯ
ได้เข้าจดทะเบียนเป็นสมาชิกตลาดหลักทรัพย์แห่งประเทศไทยในปี 2531
และได้แปลงสภาพเป็นบริษัทมหาชนในปี 2536

บริษัทฯ ได้มีการขยายการลงทุนไปยังประเทศต่าง ๆ ในภูมิภาค และก่อตั้งบริษัท อาร์ ซี แอล
อินเวสเมนท์ พีทีอี จำกัด ในสิงคโปร์ ในปี 2532 เพื่อเข้าซื้อกิจการบริษัทย่อยในสิงคโปร์ และในปี
2535 บริษัทฯ ได้เข้าไปซื้อกิจการซึ่งดำเนินกิจการเดินเรือ ในฮ่องกง
เพื่อขยายขอบเขตการขนส่งให้กว้างขวางขึ้น ในปี 2537
บริษัทย่อยในสิงคโปร์ได้ขยายการลงทุนในบริษัทย่อยในจีน ซึ่งได้ช่วยให้บริษัทฯ
มีเครือข่ายการบริการในจีน

บริษัทฯ ได้ขยายกองเรือ โดยเซ็นสัญญาสั่งต่อสร้างเรือใหม่จำนวน 7 ลำ, 2 ลำ, และ 6 ลำ
ในปี 2537, 2538, และ 2539 ตามลำดับเรือต่อสร้างใหม่ทยอยส่งมอบจำนวน 2 ลำ, 5 ลำ, 6
ลำ และ 2 ลำ ในปี 2538, 2539, 2540, และ 2541 ตามลำดับ ณ สิ้นปี 2547
เรือคอนเทนเนอร์ประจำการที่กลุ่มฯ เป็นเจ้าของ มีจำนวนรวม 27 ลำ

สรุปการเปลี่ยนแปลงที่สำคัญในการดำเนินงานในรอบปีที่ผ่านมา

การสร้างประสิทธิภาพในการดำเนินงาน

ทางกลุ่มฯ ได้ปรับปรุงโครงสร้างการบริหาร แผนเสริมสร้างประสิทธิภาพ
และพัฒนาระบบการให้บริการ โดยเริ่มดำเนินการมาตั้งแต่ปี 2543 และต่อเนื่องมาจนถึงปี 2546
ซึ่งปรากฏผลสัมฤทธิ์ทั้งในเชิงการยกระดับคุณภาพการประกอบการ
และความคล่องตัวในการบริหารองค์กร

การเสริมสร้างประสิทธิภาพและพัฒนาระบบการให้บริการตามแผนการและโครงการต่างๆ ดังกล่าว
ส่งผลดีหลายประการ ได้แก่

การดูแลสินค้า

ทางกลุ่มฯ มุ่งพัฒนาคุณภาพการให้บริการในด้านต่างๆอย่างสม่ำเสมอ อาทิเช่น การดูแลสินค้า
การจัดส่งสินค้าตรงตามตารางเวลา การติดตามสินค้า การให้ข้อมูลสถานภาพสินค้าขณะขนส่ง
ทั้งเมื่อได้รับการสอบถามจากลูกค้าและโดยการแสดงข้อมูลผ่านระบบอินเตอร์เน็ท ทางกลุ่มฯ
มีนโยบายสร้างความมั่นใจแก่ลูกค้าว่าสินค้าที่ทางกลุ่มฯ
ทำการขนส่งจะถึงจุดหมายปลายทางในสภาพที่ดีที่สุดที่จะเป็นไปได้

การบริหารตู้คอนเทนเนอร์

กลุ่มฯ พัฒนาระบบบริหารการขนส่งและติดตามตู้คอนเทนเนอร์ ทั้งส่วนที่กลุ่มฯ เป็นเจ้าของ
และส่วนที่เช่ามาใช้งาน นอกจากนี้ยังดำเนินการวิเคราะห์รอบหมุนเวียนตู้คอนเทนเนอร์
(Container turn-around ) และอัตรารายได้ต่อตู้คอนเทนเนอร์ (revenue yield )
เพื่อใช้วางเป้าหมายการใช้ประโยชน์สูงสุดจากตู้สินค้าดังกล่าว
และยังตรวจสอบติดตามความเคลื่อนไหว และจุดที่ตั้งของตู้สินค้าเหล่านั้นอย่างใกล้ชิด
เพื่อบริหารการลำเลียงและการวางตำแหน่งตู้สินค้าอย่างมีประสิทธิภาพ

การบริหารกองเรือ

กลุ่มฯ ได้คัดเลือกบริษัทที่ปรึกษาสัญชาตินอร์เวย์
จากบรรดาบริษัทที่ปรึกษาการแก้ปัญหาด้านเทคโนโลยี่สารสนเทศเพื่อมาปรับปรุงระบบสนับสนุนการบริหารกองเรือในการควบคุมและลดต้นทุนดำเนินงาน
โปรแกรมคอมพิวเตอร์สำเร็จรูปที่พัฒนาขึ้นเพื่อการบริหารกองเรือมีลักษณะครบวงจร
โดยมีโมดุลทั้งด้าน การจัดซื้อ ระบบควบคุมลูกเรือ ความปลอดภัย การบำรุงรักษา
และระบบงานเอกสาร เมื่อดำเนินการติดตั้งแล้วเสร็จและสามารถใช้งานได้ในเรือทุกลำของกลุ่มฯ
จะทำให้ระบบการส่งผ่านและเข้าถึงข้อมูลของกลุ่มฯดีขึ้น
ทั้งยังช่วยให้การบริหารงานทั่วไปของเรือแต่ละลำในกองเรือมีประสิทธิภาพขึ้น
ในช่วงการติดตั้งระบบ
ทางกลุ่มฯก็ยังดำเนินการปรับปรุงเครื่องมือและอุปกรณ์สื่อสารประจำเรือสำหรับเรือบางลำให้ทันสมัยยิ่งขึ้น
จนทำให้การส่งผ่านข้อมูลและติดต่อสื่อสารระหว่างกองเรือกับฝั่งมีความเสถียร

กลุ่มฯ
บริหารจัดการกองเรือโดยยึดแนวปฏิบัติตามมาตรฐานความปลอดภัยสากลซึ่งกำหนดโดยสมาคมการเดินเรือสากล
(International Maritime Organization) ประกาศนียบัตร ISM ที่ได้รับในปี2546
เป็นสิ่งยืนยันความทุ่มเทในการบริหารจัดการด้านความปลอดภัยของกลุ่มฯ

การดำเนินงานครบรอบ 25 ปี

ในปี 2547
กลุ่มฯได้จัดพิมพ์หนังสือประวัติการก่อตั้งและดำเนินงานของกลุ่มในโอกาสครบรอบการดำเนินงาน 25
ปี แจกจ่ายพนักงานทุกคน และในวาระสำคัญดังกล่าวทางกลุ่มฯ ได้บริจาคเงินจำนวน 2.4 ล้านบาท
ให้แก่มูลนิธิโรงพยาบาลพระมงกุฎเกล้าเจ้าอยู่หัว เพื่อจัดสร้างห้องผู้ป่วย 6 ห้องในอาคาร 20 ชั้น
ที่อยู่ระหว่างก่อสร้าง นอกจากนี้ยังให้ทุนการศึกษาจำนวน 48,000 เหรียญสิงคโปร์
แก่นักศึกษาระดับปริญญาตรีสาขาพาณิชย์นาวีของมหาวิทยาลัย Nanyang Technological
University ในประเทศสิงคโปร์

การให้บริการลำเลียงสินค้าแบบเบ็ดเสร็จ

เพื่อให้การดำเนินงานครอบคลุมขอบเขตที่กว้างขึ้นและครบวงจร อันได้แก่
ระบบบริหารการจัดส่งปัจจัยการผลิตและสินค้าคงคลัง (supply chain management) และ
การให้บริการลำเลียงสินค้าแบบเบ็ดเสร็จ (logistic services) ให้แก่ลูกค้า กลุ่มฯ
ได้จัดตั้งบริษัทย่อยที่กลุ่มฯ ถือหุ้นร้อยละ 100 ชื่อบริษัท อาร์ ซี แอล โลจิสติคส์ จำกัด ขึ้นในปี
2544 เพื่อให้บริการดังกล่าวในประเทศไทย
บริษัทย่อยดังกล่าวได้ขยายงานอย่างรวดเร็วและกลายเป็นผู้ให้บริการหลักที่ช่วยบรรดาลูกค้าจัดระบบการขนส่งเพื่อการนำเข้าและส่งออกวัตถุดิบ
ชิ้นส่วนและสินค้าสำเร็จรูป ทั้งยังเสนอทางออกให้กับการบริหารสินค้าคงคลัง
การบริหารต้นทุนการขนส่ง รวมทั้งจัดการขนส่งสินค้าสำเร็จรูปสู่เป้าหมายทั่วทั้งภูมิภาค

นอกจากนี้บริษัท บริษัท ริจิแนล คอนเทนเนอร์ ไลน์ส (ฮ่องกง) จำกัด
ซึ่งเป็นบริษัทย่อยของกลุ่มฯยังได้เข้าร่วมทุนกับบริษัท China  Merchant  Holdings (
International ) Co., Ltd. และได้ลงทุนในบริษัท ย่อยสองแห่งคือ Regional 
Merchants  Maritime  Limited ในฮ่องกง และ Regional  Merchants 
International  Freight  Forwarding  Co., Limited ในประเทศจีน
การร่วมลงทุนนี้มีจุดประสงค์เพื่อขยายธุรกิจขนส่งสินค้าทางทะเลและ
การให้บริการลำเลียงสินค้าแบบเบ็ดเสร็จในประเทศจีนและภูมิภาคเอเชียเหนือ

การดำเนินงานด้าน E-business

นับจากเดือน มีนาคม 2543 กลุ่มฯ ได้นำเสนอ การให้บริการผ่านระบบ e – business
แก่ลูกค้าทั่วไป โดยได้พัฒนาระบบเครือข่ายข้อมูลสารสนเทศ ที่เรียกว่า ระบบภูมิเน็ต ( Bhum Net
) ขึ้น เพื่อให้บริการเต็มรูปแบบ
เป็นการเสริมรับกับระบบการให้บริการผ่านช่องทางโทรคมนาคมแบบดั้งเดิมเช่น โทรศัพท์ โทรสาร
และ e –mail ระบบภูมิเน็ต เน้นการให้บริการแบบทันท่วงทีตลอดเวลาและไม่มีวันหยุด
สำหรับการนำเสนอข้อมูลเส้นทางการเดินเรือ การจองเรือและการสำรองตู้สินค้า
การตรวจสอบตารางการเดินเรือ กำหนดการเทียบท่า และกำหนดการออกจากท่า
รวมทั้งการส่งคำสั่งใบประทวนสินค้า
จากข้อเสนอแนะและการตอบรับที่ดีจากลูกค้าผู้ใช้บริการของระบบดังกล่าว ทางกลุ่มฯ
จึงเพิ่มรูปแบบการใช้งานที่เป็นประโยชน์อื่นๆเข้าไป ดังนั้นระบบภูมิเน็ต
จึงพัฒนาจากการเป็นระบบทางเลือกในการติดต่อและใช้บริการ เป็นระบบที่ลูกค้าเลือกใช้
ในขณะที่แนวโน้มธุรกิจโลกมุ่งสู่การยอมรับบริการออน์ไลน์มากขึ้น กลุ่มฯ และธุรกิจของกลุ่มฯ
ก็จะได้รับประโยชน์อย่างมากจากการให้บริการออน์ไลน์

(2) ภาพรวมการประกอบธุรกิจของบริษัทและบริษัทย่อย

กลุ่ม อาร์ ซี แอล (“กลุ่มฯ”)
มุ่งมั่นต่อการพัฒนาองค์กรอย่างต่อเนื่องสู่การเป็นผู้ให้บริการขนส่งชั้นนำของภูมิภาคที่มี
ฐานสินทรัพย์ประกอบการที่มั่นคง
โดยจะเน้นการให้บริการที่ตอบสนองความต้องการของลูกค้าและการดำเนินงานที่สอดคล้องกับจุดประสงค์ของผู้ถือหุ้น
ด้วยความอุตสาหะอย่างยิ่งยวดทั้งของฝ่ายบริหารและพนักงาน
กลุ่มฯส่งเสริมสนับสนุนการใช้พัฒนาการเทคโนโลยี่สมัยใหม่และการลงทุนในทรัพยากรเพื่อการดำเนินงานให้บรรลุพันธกิจที่ตั้งไว้นี้
สำหรับวิสัยทัศน์ของกลุ่มฯ คือ การวิวัฒน์องค์กรให้เป็น “ผู้นำเสนอทางออกในทุกปัญหา”
ด้านการขนส่งสินค้า โดยการให้บริการเพิ่มมูลค่าที่ตรงความประสงค์ของลูกค้า
โดยส่งเสริมงานบริการที่ครบวงจรและเปี่ยมด้วยนวัตกรรม

กลุ่ม อาร์ ซี แอล ก่อตั้งขึ้นในปี 2522
เป็นสายการเดินเรือที่ประกอบธุรกิจขนส่งตู้คอนเทนเนอร์ทางทะเลที่มีฐานหลักในการประกอบกิจการอยู่ที่ประเทศไทย
และได้จดทะเบียนเป็นบริษัทมหาชนที่มีการซื้อขายหลักทรัพย์ในตลาดหลักทรัพย์แห่งประเทศไทยตั้งแต่ปี
2531 ดำเนินธุรกิจหลักในสายธุรกิจ สองประเภท ได้แก่ Shipper Owned Container หรือ
SOC และ Carrier Owned Container หรือ COC
โดยมีเครือข่ายการให้บริการที่ครอบคลุมทั่วภูมิภาคเอเชีย
ในปัจจุบันกลุ่มฯเป็นเจ้าของและบริหารกองเรือเดินสมุทรที่มีจำนวนเรือคอนเทนเนอร์ประจำการในกองเรือ
40 ลำ โดยมีขนาดระวางเรือระหว่าง 250 ทีอียู ถึง 2500 ทีอียู
และมีปริมาณการขนส่งสินค้าโดยตู้คอนเทนเนอร์เฉลี่ยต่อปีจำนวน 61,000 ทีอียู
ที่จะสนับสนุนกิจการในสายธุรกิจ COC ของกลุ่มฯ

ทางกลุ่มฯ มีเครือข่ายการให้บริการที่ประกอบด้วยสำนักงาน46แห่งทั่วภูมิภาค
ซึ่งมีทั้งที่เป็นสำนักงานของกลุ่มฯเองโดยตรง และสำนักงานตัวแทน
ปัจจุบันกลุ่มฯมีการให้บริการที่เป็นที่ยอมรับจากลูกค้าและผู้ประกอบการทั่วไปในอุตสาหกรรม
ในฐานะผู้ประกอบกิจการขนส่งตู้คอนเทนเนอร์ทางทะเลชั้นแนวหน้าทั้งในสายธุรกิจ SOC
และในสายธุรกิจ COC ในแถบภูมิภาคเอเชีย

ปี 2547 นับเป็นปีที่สำคัญยิ่งในประวัติการณ์ การดำเนินธุรกิจของกลุ่มฯ
เนื่องจากเป็นปีครบรอบการจัดตั้งและดำเนินงานปีที่ 25ของกลุ่มฯ
และยังสอดคล้องกับการเป็นปีทองแห่งการดำเนินงานทั้งในด้านปริมาณการขนส่งโดยรวมและผลกำไร

กลุ่มฯ ยังคงให้ความสำคัญต่อการขยายการให้บริการในธุรกิจหลักทั้งประเภท COC และ SOC
อย่างเท่าเทียมกัน
โดยธุรกิจทั้งสองต่างเป็นฐานรายได้หลักที่สร้างกระแสเงินสดอย่างสม่ำเสมอให้แก่กลุ่มฯ
ซึ่งแสดงให้เห็นอย่างชัดเจนจากแผนภูมิข้างล่างที่แสดงรายละเอียดและรูปแบบการเติบโตของปริมาณการขนส่งตู้สินค้าในสายธุรกิจ
SOC และ COC ในสี่ปีที่ผ่านมา

การเติบโตของการขนส่งตู้สินค้าจากปี 2544 ถึง 2547

  --------------------------- ----------- ----------- ----------- -----------
                              2544        2545        2546        2547

  ยอดขนส่งตู้สินค้า(ทีอียู)           1,514,047   1,602,256   1,733,572   2,099,422

  อัตราเติบโต (ร้อยละ)           -0.5        5.8         8.2         21.1

  ปริมาณขนส่ง COC (ทีอียู)         635,900     719,008     855,958     980,159

  อัตราเติบโต (ร้อยละ)           22.9        13.1        19.0        14.5

  ปริมาณขนส่ง SOC (ทีอียู)         878,147     883,248     877,614     1,119,263

  อัตราเติบโต (ร้อยละ)           -12.6       0.6         -0.6        27.5
  --------------------------- ----------- ----------- ----------- -----------

ประเภทของธุรกิจ

กลุ่มฯดำเนินธุรกิจให้บริการในสองสายธุรกิจหลัก ได้แก่ Shipper Owned Container หรือ SOC
และ Carrier Owned Container หรือ COC

ธุรกิจประเภท SOC คือ การให้บริการขนส่งในเส้นทาง
ระหว่างเมืองท่าหลักที่เป็นศูนย์กลางการขนถ่ายสินค้ากับเมืองท่าย่อยทั้งต้นทาง
และปลายทางที่อยู่ในละแวกใกล้เคียง ในฐานะผู้ประกอบการกองเรือฟีดเดอร์
กลุ่มฯบริหารจัดการกองเรือขนส่งตู้คอนเทนเนอร์ให้สามารถขนถ่ายสินค้าในปริมาณสูงสุดจากท่าเรือต่างๆในระยะเวลาจำกัด
สายการเดินหลัก หรือ Main Line Operatorที่ทำหน้าที่ขนส่งสินค้าระหว่างทวีป
โดยปกติแล้วจะแวะรับสินค้าเฉพาะท่าเรือสำคัญๆ ที่เป็นศูนย์กลางการขนถ่ายสินค้า เช่น สิงคโปร์
และ ฮ่องกง ซึ่งมีปริมาณการผ่านเข้าออกของตู้สินค้าสูง ทั้งนี้เพื่อลดต้นทุน
โดยจะใช้เวลาอยู่ในท่าเรือให้น้อยที่สุด ส่วนกองเรือฟีดเดอร์นั้นจะทำการรับตู้สินค้า
จากเมืองท่าใกล้เคียงมาส่งที่เรือใหญ่ และในขณะเดียวกันก็รับตู้สินค้าจากเรือใหญ่กลับไปส่งยัง
เมืองท่าเล็กๆ เหล่านั้น
การที่ทางกลุ่มฯสามารถขนถ่ายสินค้าให้เต็มลำเรือได้อย่างรวดเร็วและใช้เวลาเพียงช่วงสั้นๆอยู่หน้าท่าเรือ
ทำให้กลุ่มฯ
สามารถเสนอบริการที่มีความถี่เที่ยวการเดินเรือสูงเพื่อรับส่งสินค้าให้แก่ลูกค้าที่เป็นสายการเดินหลัก

นอกจากธุรกิจประเภท SOC แล้ว
กลุ่มฯยังให้บริการในลักษณะบริการขนส่งตู้สินค้าทางเรือแบบประจำเส้นทางที่ให้บริการโดยใช้ตู้คอนเทนเนอร์
ของกลุ่มฯเอง ที่เรียกว่า Carrier Owned Container หรือ COC
โดยให้บริการขนส่งโดยตรงแก่ลูกค้า โดยใช้ตู้คอนเทนเนอร์ที่กลุ่มฯจัดหามา
เพื่อบรรทุกสินค้าของลูกค้าใส่เรือสินค้าในกองเรือของกลุ่มฯ นับจากช่วงต้นทศวรรษที่แล้ว ธุรกิจ
COC ของกลุ่มฯเติบโตอย่างมั่นคงเรื่อยมา จากปริมาณขนส่งต่อปีในปี 2541 จำนวน 280,000 ทีอียู
จนมีปริมาณขนส่งเกือบ 980,000 ทีอียู ในปัจจุบัน ตลอดเวลาที่ผ่านมา
ทางกลุ่มฯก็มีส่วนแบ่งตลาดที่เพิ่มมากขึ้นทุกปี

ยอดขนส่งตู้สินค้า

ในปี 2547 การขนส่งของกลุ่มเพิ่มขึ้นร้อยละ 21.4 โดยมียอดขนส่งตู้สินค้าสูงถึง 2.10 ล้านทีอียู
เปรียบเทียบกับ 1.73 ล้านทีอียู
การเติบโตของยอดขนส่งตู้สินค้าในระหว่างปีมาจากการขยายปริมาณขนส่งทั้งของธุรกิจ SOC และ
COC ปริมาณขนส่งในสายธุรกิจ SOC ณ สิ้นปี 2547 สูงถึง 1,119,263 ทีอียู
สะท้อนถึงอัตราเติบโตร้อยละ 27.3 จากปีก่อนหน้า ในขณะที่ปริมาณขนส่งในสายธุรกิจ COC
เพิ่มขึ้นร้อยละ 14 จากปีก่อนหน้า สำหรับปริมาณขนส่งในสายธุรกิจ SOC นั้นมีสัดส่วนร้อยละ 53
เทียบกับปริมาณการขนส่งทั้งหมด และส่วนที่เหลืออีกร้อยละ 47 นั้นเป็นการขนส่งในสายธุรกิจ COC

ข้อมูลการขนส่งตู้สินค้า

[]

ปริมาณการขนส่งตู้สินค้าที่เพิ่มขึ้นอย่างมีเสถียรภาพในปีที่ผ่านมา เป็นผลจากปัจจัยส่งเสริมต่อไปนี้

-   การเติบโตทางเศรษฐกิจ ของสหรัฐอเมริกาและยุโรปที่ผลักดันให้อุปสงค์ด้านการค้าขยายตัว
    โดยเฉพาะในแง่ปริมาณการขนส่งสินค้าของสายการเดินหลักของโลก

-   ความเสถียรของการขยายตัวต่อเนื่องของปริมาณกระแสการค้าในแถบภูมิภาคเอเชีย

[]

ตู้สินค้าจำแนกตามแหล่งขนส่ง

ภูมิภาคเอเชียอาคเนย์คงเป็นฐานยุทธศาสตร์การค้าสำคัญของกลุ่มฯ
โดยมีประเทศสิงคโปร์เป็นเมืองท่าหลักในภูมิภาค และประเทศไทยเป็นแกนสำคัญ
สามในสี่ของปริมาณการขนส่งตู้สินค้าทั้งหมดในปี 2547 ของกลุ่มฯ มาจากเมืองท่าต่างๆ ในภูมิภาคนี้
ส่วนที่เหลือมาจากภูมิภาคเอเชียเหนือ ออสเตรเลีย และคาบสมุทรอินเดีย

การกระจายตัวของตู้สินค้าจำแนกตามแหล่งขนส่ง

RCL’s Trade Composition

[]

[]

กำลังขนส่ง เครือข่ายการให้บริการ และ การจัดสรรกำลังลำเลียงของกองเรือ

ในปี 2547 กลุ่มฯมีเรือคอนเทนเนอร์ประจำการในกองเรือถึง 40 ลำ
และบรรทุกสินค้าในอัตราที่สูงถึงร้อยละ 114 ของพื้นที่ระวางเรือ
กองเรือของกลุ่มฯนับได้ว่าเป็นหนึ่งในบรรดากองเรือขนาดใหญ่ที่สุดของภูมิภาคที่มีสมรรถนะสูงสุดในหมู่ผู้ประกอบการชั้นนำของเอเชีย
การบริหารจัดสรรกำลังลำเลียงของเรือในกองเรือ ได้มีการปรับเปลี่ยนให้เหมาะสมอยู่เสมอ
เพื่อสร้างความคล่องตัวในการให้บริการที่สอดคล้องกับความต้องการของลูกค้าในเครือข่ายการให้บริการของกลุ่มฯ

[]

+-----------------------------------------------------------------------+
| การเข้าเทียบท่า :                                                        |
|                                                                       |
| ในปี 2547 กองเรือของกลุ่มฯมีจำนวนการเข้าเทียบท่าเรือ 5,166 ครั้ง                 |
| ซึ่งเทียบเป็นอัตราการเทียบท่า ประมาณเกือบ 14 ครั้งต่อวันหรือ หนึ่งครั้งทุกๆ 2 ชั่วโมง     |
+-----------------------------------------------------------------------+
| เรือเดินสมุทร :                                                          |
|                                                                       |
| จำนวนเรือในกองเรือ : 40 ลำ                                              |
|                                                                       |
| พื้นที่ระวางเรือโดยรวม : 41,000 ทีอียู (Twenty-foot Equivalent)               |
+-----------------------------------------------------------------------+
| ตู้สินค้า :                                                               |
|                                                                       |
| ปริมาณตู้สินค้าที่ใช้ขนส่ง : มากกว่า 45,000 ตู้                                   |
|                                                                       |
| ปริมาณ ทีอียู ที่ขนส่ง : มากกว่า 61,000 ทีอียู                                   |
|                                                                       |
| ปริมาณตู้สินค้าแช่เย็น (reefers) : มากกว่า 300 ตู้                              |
+-----------------------------------------------------------------------+

ณ สิ้นปี 2547 อายุเฉลี่ยของกองเรือของกลุ่มฯ อยู่ที่ 12 ปี ในจำนวนเรือทั้ง 40
ลำในกองเรือของกลุ่มฯนั้น 27 ลำเป็นเรือที่กลุ่มฯ เป็นเจ้าของ ส่วนอีก 13 ลำ เป็นเรือที่กลุ่มฯ
ได้ทำสัญญาเช่าระวางเพื่อมาใช้ดำเนินการ โดยมีระยะเวลาการเช่าที่หลากหลาย
กลยุทธ์การบริหารกำลังลำเลียงโดยการเช่าระวางเรือมาเสริมนั้น
เป็นวิธีการที่สายการเดินเรือส่วนใหญ่ใช้ เพื่อเพิ่มความคล่องตัวในการให้บริการ
เมื่อกำลังในการให้บริการขนส่งสินค้าตามปกติ โดยเฉพาะจากเรือที่ตนเป็นเจ้าของนั้น
ไม่พอเพียงกับปริมาณความต้องการ
การเช่าระวางเรือจึงเป็นปัจจัยเสริมที่ช่วยรองรับปริมาณการขนส่งสินค้าส่วนเกิน

กลุ่มฯ ให้บริการครอบคลุม 19 ประเทศ ผ่านเครือข่ายการดำเนินงานถึง 88 แห่ง
ในดินแดนจุดหมายปลายทางสำคัญทั่วทั้งภูมิภาคเอเชีย กับออสเตรเลีย และหมู่เกาะ
โดยมีเขตให้บริการหลักใน ภาคพื้นเอเชียอาคเนย์ ออสเตรเลีย ภูมิภาคเอเชียใต้ และ
เอเชียเหนือ

เส้นทางเดินเรือของกลุ่มฯ
เชื่อมโยงแหล่งการค้าและการให้บริการดั้งเดิมที่เป็นแกนหลักของธุรกิจของกลุ่มฯในภาคพื้นเอเชียอาคเนย์
กับดินแดนสำคัญในภูมิภาคเอเชียเหนือ และ
ศูนย์กลางการค้าในภูมิภาคเอเชียใต้ที่มีอัตราเติบโตของการค้าสูง
โดยทางกลุ่มฯได้เพิ่มการให้บริการในเส้นทางหลักระหว่าง ประเทศเกาหลี ภูมิภาคเอเชียอาคเนย์
และทางภาคเหนือ/ใต้ของประเทศจีน รวมทั้งการขยายเส้นทางเดินเรือตรงจาก
ภูมิภาคเอเชียตะวันออกเฉียงเหนือและ ตะวันออกเฉียงใต้สู่ เอเชียใต้ ยังเมืองท่า มุมไบ
และนาวา เชวาในประเทศอินเดีย

ในปี 2547 ทางกลุ่มฯ เปิดเส้นทางการให้บริการเดินเรือใหม่ในสี่เส้นทาง
โดยให้บริการเป็นประจำทุกสัปดาห์ ดังนี้

Pendulum Express (RPX Service)

ให้บริการระหว่ากรุงจาร์การ์ต้า และ ท่าเรือแหลมฉบัง ผ่าน สิงคโปร์/เมืองท่าพอร์ต กลัง
โดยเป็นการให้บริการร่วมกับสายการเดินเรือ TSK Lines เริ่มเปิดให้บริการในเดือนมีนาคม
2547 โดยมีเรือคอนเทนเนอร์ ขนาดระวาง 500 ทีอียู สองลำวิ่งให้บริการประจำเส้นทาง
เส้นทางนี้ให้บริการขนส่งตรงทั้งขาไปและกลับจากกรุงจาร์การ์ต้า ผ่าน เมืองท่าพอร์ต กลัง และ
ท่าเรือแหลมฉบังทั้งยังให้บริการแก่ผู้ส่งสินค้าที่จะส่งสินค้าโดยตรงจากท่าเรือแหลมฉบังไปสู่เมืองท่าพอร์ต
กลัง

Thailand Indonesia (RTI Service)

ให้บริการระหว่างกรุงจาร์การ์ต้า และ ท่าเรือแหลมฉบัง ผ่าน สิงคโปร์ /เมืองพาสีร์ กูดัง
โดยเป็นการให้บริการร่วมกับสายการเดินเรือ Mitsui OSK เริ่มเปิดให้บริการในเดือน มิถุนายน
2547 โดยมีเรือคอนเทนเนอร์ ขนาดระวาง 550 ทีอียู สองลำวิ่งให้บริการประจำเส้นทาง
เส้นทางนี้เป็นเส้นทางแรกที่เรือของกลุ่มฯ เข้าเทียบท่าให้บริการประจำ ณ ท่าเรือเมืองพาสีร์ กูดัง
โดยให้บริการขนส่งตรงทั้งขาไปและกลับจากท่าเรือเมืองพาสีร์ กูดัง มายังประเทศไทย
โดยเข้าเทียบท่าที่ท่าเรือกรุงเทพ และ ท่าเรือแหลมฉบัง
นอกจากนี้ยังให้บริการขนส่งตรงแก่ลูกค้าของกลุ่มฯ จากกรุงจาร์การ์ต้าถึงท่าเรือกรุงเทพ
และท่าเรือแหลมฉบัง

Songkhla-Keelung Service (RSK Service)

เส้นทางสายนี้ให้บริการระหว่างสงขลา เมืองคีลัง ผ่าน ฮ่องกง โดยเป็นการรวมเส้นทางให้บริการ
RHH service (Hong Kong - Cambodia Service) และ RCH service (Hong Kong -
Haiphong Service) ที่แต่เดิมทางกลุ่มฯ ให้บริการอยู่เข้าด้วยกัน
เส้นทางนี้เริ่มให้บริการในเดือนสิงหาคม 2547
และมีการแวะเทียบท่าในเมืองท่าระหว่างทางที่แต่เดิมไม่ได้เข้าเทียบท่า เช่น เมืองคีลัง ไทชุง
และสงขลา เรือที่กลุ่มฯ ใช้วิ่งให้บริการประจำเส้นทางเป็น ขนาดระวาง 580 ทีอียู จำนวนสามลำ
การให้บริการในเส้นทางนี้เอื้อประโยชน์อย่างมาก แก่ลูกค้าในเกาะไต้หวัน
โดยเป็นการให้บริการขนส่งตรงที่รวดเร็วที่เปิดให้บริการเพียงสายเดียวระหว่างเมืองคีลัง และ
ไทชุง ไปสู่ เมืองสีหนุวิลล์ และสงขลา

Middle East Service (RME Service)

เส้นทางสายนี้ให้บริการระหว่างสิงคโปร์/ดูไบ/ปากีสถาน ผ่านสิงคโปร์
เส้นทางนี้เริ่มให้บริการในเดือน พฤศจิกายน 2547 โดยให้บริการร่วมกับพันธมิตรหุ้นส่วน อันได้แก่
สายการเดินเรือ Nippon Yusen Kaisha Line และ Hapag Lloyd Container Line
สายการเดินเรือพันธมิตรหุ้นส่วนแต่ละสายจัดเรือหนึ่งลำ ขนาด 950 ทีอียู วิ่งบริการประจำเส้นทาง
โดยให้บริการเป็นประจำทุกสัปดาห์จาก สิงคโปร์ถึง เมืองเจเบล อาลี และ การาจี

การเปิดเส้นทางเดินเรือสายใหม่ๆที่ให้บริการเหล่านี้ หมายถึงการขยายการประกอบการของกลุ่มฯ
เข้าสู่อ่าวเปอร์เซีย และประเทศปากีสถานโดยใช้เรือของกลุ่มฯ เอง
นอกจากนี้ยังแสดงถึงความสำคัญที่ทางกลุ่มฯ
มีให้กับโอกาสธุรกิจในตะวันออกกลางและคาบสมุทรอินเดีย
แต่ที่สำคัญที่สุดก็คือการพยายามสนองตอบความต้องการของลูกค้าในสายธุรกิจ COC และ SOC
ที่ประสงค์จะใช้บริการขนส่งสินค้าในระหว่างเขตการค้าเหล่านี้

ประสิทธิภาพในการจัดสรรกำลังลำเลียงของกองเรือ และการบริหารเส้นทาง
นับเป็นจุดแข็งประการหนึ่งที่ช่วยให้กลุ่มฯ สามารถใช้ประโยชน์สูงสุดจากกำลังบรรทุกของกองเรือ
เพื่อให้บริการในเครือข่ายเส้นทางที่มีอยู่อย่างมีประสิทธิภาพและทำให้สามารถเพิ่มอัตราการบรรทุกสินค้าต่อพื้นที่ระวางเรือต่อเส้นทางเดินเรือตามที่ตั้งเป้าหมายไว้

เส้นทางเดินเรือหลักและความถี่ของการให้บริการ

+-----------------------------------------------------+----------------+
| เส้นทางเดินเรือ                                        | ความถี่          |
+-----------------------------------------------------+----------------+
| Singapore - Laem Chabang – Bangkok (TPT) - Laem     | 1 sailing /    |
| Chabang - Singapore                                 | week           |
+-----------------------------------------------------+----------------+
| Singapore - Bangkok (TPT) – Laem Chabang -          | 1 sailing /    |
| Singapore                                           | week           |
+-----------------------------------------------------+----------------+
| Singapore – Laem Chabang – Bangkok (PAT) – Laem     | 1 sailing /    |
| Chabang - Singapore                                 | week           |
+-----------------------------------------------------+----------------+
| Singapore – Laem Chabang – Bangkok (PAT) -          | 1 sailing /    |
| Singapore                                           | week           |
+-----------------------------------------------------+----------------+
| Singapore – Laem Chabang – Bangkok (PAT) – Bangkok  | 1 sailing /    |
| (TPT) - Singapore                                   | week           |
+-----------------------------------------------------+----------------+
| Singapore – Belawan – Penang – Port Klang (NP) –    | 1 sailing /    |
| Port Klang (WSP) – Singapore                        | week           |
+-----------------------------------------------------+----------------+
| Singapore - Port Klang (WSP) - Port Klang (NP) -    | 1 sailing /    |
| Penang - Port Klang (NP) - Port Klang (WSP) -       | week           |
| Singapore                                           |                |
+-----------------------------------------------------+----------------+
| Singapore - Port Klang(WSP) - Port Klang (NP) -     | 1 sailing /    |
| Penang - Port Klang (WSP) - Port Klang (NP) -       | week           |
| Singapore                                           |                |
+-----------------------------------------------------+----------------+
| Jakarta – Singapore – Port Klang (NP) – Laem        | 1 sailing /    |
| Chabang – Singapore – Port Klang (NP) – Jakarta     | week           |
+-----------------------------------------------------+----------------+
| Jakarta - Singapore – Pasir Gudang – Bangkok (PAT)  | 1 sailing /    |
| – Laem Chabang – Singapore - Jakarta                | week           |
+-----------------------------------------------------+----------------+
| Singapore – Semarang – Jakarta - Singapore          | 1 sailing /    |
|                                                     | week           |
+-----------------------------------------------------+----------------+
| Singapore - Semarang - Singapore                    | 1 sailing /    |
|                                                     | week           |
+-----------------------------------------------------+----------------+
| Port Klang(WSP) – Singapore – Brisbane – Sydney –   | 1 sailing /    |
| Melbourne – Port Klang (WSP)                        | week           |
+-----------------------------------------------------+----------------+
| Singapore – Sihanoukville – Songkhla - Singapore    | 1 sailing /    |
|                                                     | week           |
+-----------------------------------------------------+----------------+
| Singapore – Kuantan – Sihanoukville – Songkhla -    | 1 sailing /    |
| Singapore                                           | week           |
+-----------------------------------------------------+----------------+
| Songkhla – Hong Kong – Haiphong – Hong Kong –       | 1 sailing /    |
| Keelung – Taichung - Hong Kong – Sihanoukville -    | week           |
| Songkhla                                            |                |
+-----------------------------------------------------+----------------+
| Singapore – Cat Lai – VICT – Hochiminh – Kuantan -  | 1 sailing /    |
| Singapore                                           | week           |
+-----------------------------------------------------+----------------+
| Bangkok (PAT) – Bangkok (TPT) – Laem Chabang – Hong | 1 sailing /    |
| Kong – Shanghai – Xiamen – Hong Kong - Hochiminh –  | week           |
| Bangkok (PAT)                                       |                |
+-----------------------------------------------------+----------------+
| Singapore – Davao – General Santos – Cebu -         | 1 sailing /    |
| Singapore                                           | week           |
+-----------------------------------------------------+----------------+
| Singapore – Manila – Pusan - Shanghai – Hong Kong - | 1 sailing /    |
| Singapore                                           | week           |
+-----------------------------------------------------+----------------+
| Singapore - Manila – Singapore                      | 2 sailings /   |
|                                                     | week           |
+-----------------------------------------------------+----------------+
| Singapore – Hong Kong – Shanghai – Xingang –        | 1 sailing /    |
| Qingdao – Pusan – Ningbo – Singapore                | week           |
+-----------------------------------------------------+----------------+
| Singapore – Surabaya – Singapore                    | 1 sailing /    |
|                                                     | week           |
+-----------------------------------------------------+----------------+
| Port Klang (NP) – Singapore – Bombay – Javaneru –   | 1 sailing /    |
| Port Klang (NP)                                     | week           |
+-----------------------------------------------------+----------------+
| เส้นทางเดินเรือ                                        | ความถี่          |
+-----------------------------------------------------+----------------+
| Port Klang (NP) – Singapore – Jebel Ali – Karachi – | 1 sailing /    |
| Port Klang (NP)                                     | week           |
+-----------------------------------------------------+----------------+
| Singapore – Madras – Port Klang (NP) – Port Klang   | 1 sailing /    |
| (WSP) - Singapore                                   | week           |
+-----------------------------------------------------+----------------+
| Pusan – Shanghai – Ningbo – Hong Kong – Singapore – | 1 sailing /    |
| Port Klang (NP) – Jawaharlal Nehru – Port Klang     | week           |
| (NP) – Singapore – Hong Kong                        |                |
+-----------------------------------------------------+----------------+

สภาวะอุตสาหกรรม

ในปี 2547 อุตสาหกรรมการขนส่งทางทะเลในภูมิภาคเอเชีย
ได้รับประโยชน์จากอุปสงค์ด้านการขนส่งสินค้าในภูมิภาคเอเชียที่เพิ่มขึ้นจากการขยายตัวของเศรษฐกิจจีน
ประกอบกับการที่ภูมิภาคเอเชียมีส่วนร่วมสำคัญในธุรกรรมการค้าโลกโดยเฉพาะสำหรับสินค้าประเภทที่ต้องขนส่งสินค้าด้วยตู้คอนเทนเนอร์
ในช่วงผ่านมาอัตราค่าระวางสำหรับการขนส่งสินค้าในภูมิภาคปรับเพิ่มอย่างต่อเนื่องและมีแนวโน้มที่จะสูงขึ้นอีก
ในขณะที่การเติบโตอย่าสม่ำเสมอของปริมาณการขนส่งสินค้าระหว่างภูมิภาคเอเชียและทวีปยุโรปทั้งขาเข้าและขาออก
ประกอบกับภาวะตึงตัวของอุปทานด้านกำลังขนส่งที่ภูมิภาคเผชิญ
คือปัจจัยผลักดันสำคัญที่มีผลต่อการปรับขึ้นอัตราค่าระวาง

กำลังกองเรือทั่วโลก

[]

บริษัทฯ มีบริษัทย่อย, บริษัทร่วมและบริษัทในเครือ ตามโครงสร้างกลุ่มบริษัทฯ (หน้า 20) ทั้งหมด
18 บริษัท กระจายอยู่ตามประเทศต่าง ๆ ในภูมิภาค เอเซียตะวันออกเฉียงใต้
นอกจากสำนักงานใหญ่ที่ตั้งอยู่ในกรุงเทพฯแล้วนั้น บริษัทฯ ยังมีสำนักงานหลักอีกสามแห่งตั้งอยู่ใน
สิงคโปร์ ฮ่องกง และ เซี่ยงไฮ้
ซึ่งถือเป็นเมืองท่าเทียบเรือที่มีสินค้าผ่านเข้าออกปริมาณมากแห่งหนึ่งของโลก

+-----------------------------------+----------------------------------+
| ชื่อบริษัท                            | ลักษณะธุรกิจ                        |
+-----------------------------------+----------------------------------+
| บริษัท อาร์ ซี แอล จำกัด (มหาชน)       | การลงทุน จัดซื้อ จัดหาเงินกู้เพื่อซื้อเรือ    |
|                                   | และ                              |
|                                   |                                  |
|                                   | ดำเนินการเดินเรือ                   |
+-----------------------------------+----------------------------------+
| บริษัท ริจิแนลคอนเทนเนอร์ไลนส์ พีทีอี จำกัด | การลงทุน จัดซื้อ จัดหาเงินกู้เพื่อซื้อเรือ    |
+-----------------------------------+----------------------------------+
| บริษัท อาร์ ซี แอล ชิปแมนเนจเมนท์ พีทีอี   | บริหารจัดการเรือ                    |
| จำกัด                              |                                  |
+-----------------------------------+----------------------------------+
| บริษัท อาร์ ซี แอล ฟีดเดอร์ พีทีอี จำกัด    | ดำเนินการเดินเรือ                   |
+-----------------------------------+----------------------------------+
| บริษัท อาร์ ซี แอล เซอร์วิส เอส เอ จำกัด | ดำเนินการเดินเรือ                   |
+-----------------------------------+----------------------------------+
| บริษัท อาร์ ซี แอล โฮลดิ้งส์ จำกัด        | เป็นเจ้าของเรือและดำเนินการเดินเรือ    |
+-----------------------------------+----------------------------------+
| บริษัท เอดซ่าชิปปิ้ง เอเย่นซี่ อิงค์         | ตัวแทนการเดินเรือ                   |
+-----------------------------------+----------------------------------+
| บริษัท อาร์ เอฟ เอส เอสดีเอ็น บีเอชดี    | ตัวแทนการเดินเรือ                   |
| จำกัด                              |                                  |
+-----------------------------------+----------------------------------+
| บริษัท อาร์ ซี แอล ออสเตรเลีย พีทีวาย    | ตัวแทนการเดินเรือ                   |
| จำกัด                              |                                  |
+-----------------------------------+----------------------------------+
| บริษัท ริจิแนลคอนเทนเนอร์ไลนส์ ชิปปิ้ง     | ตัวแทนการเดินเรือ                   |
| จำกัด                              |                                  |
+-----------------------------------+----------------------------------+
| บริษัท อาร์ ซี แอล เอเย่นซี่ (เอ็ม)       | ตัวแทนการเดินเรือ                   |
| เอสดีเอ็น บีเอชดี จำกัด                |                                  |
+-----------------------------------+----------------------------------+
| บริษัท ริจิแนลคอนเทนเนอร์ไลน์ส (เอชเค)  | ตัวแทนการเดินเรือ                   |
| จำกัด                              |                                  |
+-----------------------------------+----------------------------------+
| บริษัท ทีไอพีเอส จำกัด                 | บริหารท่าเรือแหลมฉบัง                |
+-----------------------------------+----------------------------------+
| บริษัท เอ็น เอช พรอสเพอริตี้ จำกัด       | บริหารลานพักตู้คอนเทนเนอร์            |
+-----------------------------------+----------------------------------+
| บริษัท จูรงดิสทริคเซนเตอร์ พีทีอี จำกัด     | บริหารคลังสินค้า                     |
+-----------------------------------+----------------------------------+
| บริษัท อาร์ ซี แอล อินเวสเมนท์ พีทีอี จำกัด | ลงทุนในบริษัทอื่น                     |
+-----------------------------------+----------------------------------+
| บริษัท เอเชี่ยนบัลค์ชิปปิ้ง จำกัด           | ขนส่งสินค้าแบบเทกอง                 |
+-----------------------------------+----------------------------------+
| บริษัท อาร์ ซี แอล โลจิสติคส์ จำกัด       | บริการธุรกิจโลจิสติคส์                 |
+-----------------------------------+----------------------------------+
| บริษัท ริจิแนล คอนเทนเนอร์ไลส์(เอ็ม)     | ดำเนินการเดินเรือและเป็นเจ้าของเรือ    |
| เอสดีเอ็น บีเอชดีจำกัด                 |                                  |
+-----------------------------------+----------------------------------+

บริษัทย่อยและบริษัทร่วมมีโครงสร้างการถือหุ้นระหว่างกันดังนี้

[]

นโยบายการแบ่งการดำเนินงานของบริษัทในกลุ่ม

การดำเนินงานของกลุ่ม มีบริษัท อาร์ ซี แอล จำกัด (มหาชน ) เป็นบริษัทแม่
ทำหน้าที่วางแนวทางกลยุทธ์ในด้านธุรกิจและการดำเนินการ

บริษัทย่อยที่สำคัญ ได้แก่

บริษัท Regional Container Lines Pte. Ltd. ในประเทศสิงคโปร์เป็นเจ้าของเรือ

บริษัท RCL Feeder Pte. Ltd. ในประเทศสิงคโปร์ ดำเนินการเดินเรือให้ บริษัท อาร์ ซี แอล
จำกัด (มหาชน) และ Regional Container Lines Pte. Ltd.

บริษัท Regional Container Lines (HK) Co. Ltd. ในฮ่องกงและ บริษัท Regional
Container Lines Shipping Co., Ltd. ในประเทศจีน ดำเนินงาน
และประสานงานกิจกรรมของกลุ่มฯ ในภูมิภาค โดยดำเนินงานจากเมืองท่าท้องถิ่นของตนในประเทศ
ฮ่องกง และประเทศจีน ตามลำดับ

(3) โครงสร้างรายได้

รายได้หลักของกลุ่มมาจากค่าระวาง ( Freight Income)
ที่มีการตั้งราคาเป็นสกุลเงินเหรียญดอลลาร์สหรัฐ และรับชำระเป็นเงินเหรียญดอลลาร์สหรัฐ หรือ
ในสกุลเงินท้องถิ่นตามมูลค่าเทียบเท่า
รายได้จากค่าระวางมาจากการประกอบการขนส่งในสายงานธุรกิจหลัก สองประเภท คือ SOC และ
COC

รายได้จากกิจกรรมหลักทั้งสองประเภทอยู่ในสัดส่วนที่เหมาะสมและสมดุลนับเป็นฐานรากสำคัญประการหนึ่งที่สร้างความมั่นใจว่ากิจการของกลุ่มฯจะประสบผลสำเร็จต่อเนื่อง
แม้ในช่วงที่เศรษฐกิจทั่วไปอยู่ในภาวะชะลอตัว ทั้งนี้เพราะในขณะที่ธุรกิจ COC
พึ่งพาเศรษฐกิจภูมิภาค ธุรกิจ SOC ก็มีแนวโน้มที่ปรับเปลี่ยนตามวงจรการค้าโลก
เนื่องด้วยปริมาณการขนตู้สินค้าของสายการเดินเรือรายใหญ่ของโลก (MLOs)
นั้นผูกอยู่กับกระแสการค้าหลักที่ส่งผ่านกันระหว่างซีกโลกตะวันออกและตะวันตก

ค่าระวางที่ทางกลุ่มฯ เรียกเก็บจากธุรกิจ SOC และ COC
มีอัตราสูงขึ้นจากการปรับอัตราอย่างต่อเนื่องในไตรมาสที่สองของปี 2547
และในช่วงครึ่งหลังของปีซึ่งปกติแล้วคือช่วงที่การขนส่งมีปริมาณสูงมาก
ได้มีการเรียกเก็บค่าธรรมเนียมเพิ่มที่เรียกว่า Peak Season Surcharge
ในหลายเส้นทางการค้า การดำเนินการดังกล่าวเป็นเหตุให้
อัตราค่าระวางโดยเฉลี่ยเพิ่มขึ้นถึงร้อยละ 16.4 เมื่อเทียบกับปี 2546

รายได้แบ่งตามลักษณะการให้บริการ

แม้ว่าการให้บริการในลักษณะ COC มีสัดส่วนโดยเฉลี่ยร้อยละ 47
ของปริมาณรวมจากการขนส่งตู้ทั้งหมดของกลุ่มฯ
รายได้จากการให้บริการประเภทนี้กลับมีสัดส่วนมากกว่าครึ่งหนึ่งของรายได้ค่าระวางทั้งหมดของกลุ่มในปี
2547 บริการที่เหลืออีกร้อยละ 53 มาจากการให้บริการในลักษณะ SOC

โครงสร้างรายได้แบ่งตามภูมิศาสตร์

+---------------------+-------+-------+-------+-------+------+-------+
| ราย                 | ปี     | ร้อยละ | ปี     | ร้อยละ | ปี    | ร้อยละ |
| ได้จากการขนส่งทางทะเล | 2547  |       | 2546  |       | 2545 |       |
|                     |       |       |       |       |      |       |
|                     | ล     |       | ล     |       | ล้า   |       |
|                     | ้านบาท |       | ้านบาท |       | นบาท |       |
+---------------------+-------+-------+-------+-------+------+-------+
| ประเทศไทย           | 1,355 | 7.56  | 1,064 | 8.13  | 944  | 7.63  |
+---------------------+-------+-------+-------+-------+------+-------+
| ประเทศสิงคโปร์        | 1     | 1     | 1     | 1     | 13   | 1     |
|                     | 9,174 | 06.92 | 4,108 | 07.84 | ,333 | 07.81 |
+---------------------+-------+-------+-------+-------+------+-------+
| ฮ่องกง               | 136   | 0.76  | 113   | 0.87  | 113  | 0.91  |
+---------------------+-------+-------+-------+-------+------+-------+
| จีน                  | 154   | 0.86  | 76    | 0.58  | 50   | 0.40  |
+---------------------+-------+-------+-------+-------+------+-------+
| (รายการตัดบัญชี)       | (2    | -     | (2    | -     | (2,  | -     |
|                     | ,886) | 16.10 | ,279) | 17.42 | 073) | 16.75 |
+---------------------+-------+-------+-------+-------+------+-------+
| รวมราย              | 1     | 100   | 1     | 100   | 12   | 100   |
| ได้จากการขนส่งทางทะเล | 7,933 |       | 3,082 |       | ,367 |       |
+---------------------+-------+-------+-------+-------+------+-------+

โครงสร้างรายได้ของบริษัทและ บริษัทย่อย

+----------------------------------+--------+-------+-------+--------+
| รายได้จากการขนส่งทางทะเล           | ปี 2547 | ปี     | ปี     | ปี 2544 |
|                                  |        | 2546  | 2545  |        |
|                                  | ล้านบาท |       |       | ล้านบาท |
|                                  |        | ล     | ล     |        |
|                                  |        | ้านบาท | ้านบาท |        |
+----------------------------------+--------+-------+-------+--------+
| บริษัท อาร์ ซี แอล จำกัด ( มหาชน )    | 1,231  | 950   | 823   | 1,767  |
+----------------------------------+--------+-------+-------+--------+
| บริษัทย่อยที่ดำเนินงานในประเทศสิงคโปร์   | ล้านเหร | ล้า    | ล้า    | ล้านเหร |
|                                  | ียญสหรัฐ | นเหรีย | นเหรีย | ียญสหรัฐ |
| บริษัท ริจิแนล คอนเทนเนอร์ ไลน์ส พีทีอี   |        | ญสหรัฐ | ญสหรัฐ |        |
| จำกัด                             | 36.9   |       |       | 37.7   |
|                                  |        | 30.1  | 28.0  |        |
| บริษัท อาร์ ซี แอล ฟีดเดอร์ พีทีอี จำกัด   | 437.7  |       |       | 255.8  |
|                                  |        | 309.2 | 282.1 |        |
+----------------------------------+--------+-------+-------+--------+
| บริษัทย่อยที่ดำเนินงานในฮ่องกง          | ล      | ล้าน   | ล้าน   | ล      |
|                                  | ้านเหรีย | เหรียญ | เหรียญ | ้านเหรีย |
| บริษัท ริจิแนล คอนเทนเนอร์ ไลน์ส       | ญฮ่องกง | ฮ่องกง | ฮ่องกง | ญฮ่องกง |
| (ฮ่องกง) จำกัด                     |        |       |       |        |
|                                  | 26.3   | 20.9  | 18.9  | 20.5   |
| บริษัท ริจิแนล คอนเทนเนอร์ ไลน์ส       |        |       |       |        |
| (เซียเมน) จำกัด                    | 0      | 0.3   | 1.5   | 19.0   |
+----------------------------------+--------+-------+-------+--------+

(4) เป้าหมายการดำเนินธุรกิจ

แผนการขยายขนาดกองเรือและกำลังลำเลียง

ในสองปีที่ผ่านมา ทางกลุ่มฯ ได้สั่งต่อสร้างเรือใหม่ 6 ลำ โดยสั่งต่อสร้าง 4 ลำ จากบริษัท
Mitsubishi Heavy Industries ประเทศญี่ปุ่น และอีก 2 ลำจาก Jiangsu Yangzijiang
Shipyard ประเทศจีน การต่อสร้างของเรือใหม่ทั้ง 6 ลำนี้ ใช้เงินลงทุนประมาณ 166
ล้านเหรียญสหรัฐ โดยมีกำหนดส่งมอบในปี 2548 เรือใหม่ทั้ง 6 ลำ
จะช่วยเสริมขนาดกองเรือและกำลังลำเลียงให้แก่กองเรือของกลุ่มฯ
เรือใหม่บางลำที่ต่อสร้างนี้จะใช้ทดแทนการเช่าระวาง
ส่วนบางลำจะใช้สำหรับการขยายเครือข่ายเส้นทางเดินเรือ
ซึ่งคาดว่าจะช่วยลดต้นทุนการดำเนินงานลงเนื่องจากอัตราเช่าระวางในขณะนี้อยู่ในระดับสูงเป็นประวัติการณ์

+-----------------------------------------------------------------------+
| สรุปรายละเอียดแผนต่อสร้างเรือใหม่ของกลุ่มฯ                                    |
|                                                                       |
| ขนาด 2,598 ทีอียู จำนวน 2 ลำ จาก MHI                                     |
| ขนาด 2,378 ทีอียู จำนวน 2 ลำ จาก MHI                                     |
| ขนาด 1,850 ทีอียู จำนวน 2 ลำ จาก Jiangsu Yangzijiang.                    |
|                                                                       |
| โดยมีกำหนดส่งมอบในปี 2548                                                |
+-----------------------------------------------------------------------+

ทางกลุ่มฯ
ตัดสินใจขยายขนาดกองเรือและกำลังลำเลียงเพื่อตอบสนองการเติบโตด้านการค้าในภูมิภาคเอเชีย
โดยเรือที่ต่อสร้างใหม่จากประเทศจีนจะเติมเต็มช่องว่างระหว่างเรือที่มีพื้นที่ระวางเรือมากที่สุดของกลุ่มในขนาดนี้มีขณะนี้
คือ 1,500 ทีอียู กับเรือที่ต่อสร้างใหม่ขนาดเกินกว่า 2,500 ทีอียู จาก MHI
นอกจากนี้จะช่วยลดอายุเฉลี่ยของกองเรือ ซึ่งสอดคล้องกับนโยบายของกลุ่มฯ
ที่ประสงค์จะสร้างประสิทธิภาพในแง่การควบคุมต้นทุน และทำให้กลุ่มฯ
สามารถจัดสรรกำลังลำเลียงที่เหมาะสมตามขนาดพื้นที่ระวางเรือและกำลงขนส่งของเรือในแต่ละเส้นทาง
เพราะมีเรือที่มีพื้นที่ระวางเรือหลากหลายประจำการในกองเรือ
ซึ่งจะช่วยให้การให้บริการแก่ลูกค้าทั้งในทวีปเอเชีย
รวมถึงทวีปออสเตรเลียและหมู่เกาะโดยรอบมีคุณภาพดีกว่าเดิม

เป้าหมายกลยุทธ์หลัก

กลยุทธ์ทางธุรกิจที่สำคัญและเป้าหมายหลักของกลุ่มฯ คือ

การให้ความมั่นใจในด้านความพึงพอใจของลูกค้า

ความพึงพอใจของลูกค้าเป็นเป้าหมายสำคัญหลักประการหนึ่งของกลุ่ม โดนกลุ่มฯมุ่งจะเป็น
“ผู้นำเสนอทางออกในทุกปัญหา” ด้านการขนส่งสินค้า
โดยการใช้นวัตกรรมและประสบการณ์การให้บริการขนส่งของกลุ่มฯ
เครือข่ายการให้บริการที่ครอบคลุมทั่วภูมิภาค และความใส่ใจในการให้
“บริการที่เหนือความคาดหมาย” แก่ลูกค้า

การเพิ่มประสิทธิภาพและขยายการให้บริการ

กลุ่มฯ จะมุ่งมั่นในการสร้างประโยชน์สูงสุดจากสินทรัพย์ที่มี
และดำเนินการปรับปรุงประสิทธิภาพและบริการที่สามารถแข่งขันกับผู้อื่นได้ ในขณะเดียวกัน
จะควบคุมต้นทุนให้มีประสิทธิภาพเพิ่มขึ้น กลุ่มฯ
ได้ขยายการดำเนินงานเข้าไปในดินแดนที่มีการเติบโตทางการค้าสูงเช่น คาบสมุทรอินเดียและจีน
และในระยะยาวก็มีเป้าหมายที่ให้บริการที่ครอบคลุมไปยังเมืองท่าต่างๆ ทั่ว “น่านน้ำเอเชีย”

การขยายการให้บริการลำเลียงสินค้าแบบเบ็ดเสร็จ (logistic services) ผ่านการร่วมทุนกับ
China  Merchant  Holdings ( International ) Co., Ltd
ช่วยเสริมสร้างความมั่นคงทางธุรกิจของกลุ่มฯ ในฐานะผู้นำเสนอทางออกสำหรับปัญหาการขนส่ง
และเป็นก้าวเริ่มสู่การทำธุรกิจประเภทนี้ในตลาดการค้าที่ใหญ่ที่สุดในเอเซีย เช่น ประเทศจีน
นับเป็นโอกาสที่ดีสำหรับกลุ่มฯ ที่จะเพิ่มศักยภาพเครือข่ายการส่งสินค้าในประเทศจีน
พร้อมกับเป็นฐานรองรับการขยายกิจการของกลุ่มฯในอนาคตที่น่าจะเกิดตามการเติบโตของกิจกรรมขนส่งตู้คอนเทนเนอร์ในภูมิภาคเอเชียเหนือ

นอกจากนี้กลุ่มฯยังพิจารณาลู่ทางการขยายเครือข่ายตัวแทนของกลุ่มฯ
เพื่อส่งเสริมการพัฒนาข่ายการตลาดและการควบคุมภายใน
กลุ่มฯจะพิจารณาการเข้าร่วมทุนกับหุ้นส่วนธุรกิจรายใหม่ในประเทศเวียดนามในปี 2548
ซึ่งคาดว่าจะเปิดโอกาสในการทำธุรกิจเพิ่มในประเทศเวียดนามให้แก่กลุ่มฯ

การเป็นพันธมิตรกับสายการเดินเรืออื่นๆ

กลุ่มฯ ยังคงแสวงหาพันธมิตรในด้านการดำเนินงานอย่างต่อเนื่อง
โดยร่วมงานกับสายการเดินเรืออื่นที่มีความพร้อม ทั้งนี้เพื่อขยายเส้นทางและเครือข่ายการให้บริการ

ในขณะเดียวกัน กลุ่มฯ
ยังรักษาสัมพันธภาพที่มีอยู่กับผู้ประกอบการขนส่งในภูมิภาคในด้านการแลกเปลี่ยนระวางระหว่างกัน
(slot exchanges) และการให้บริการร่วมเพื่อประหยัดต้นทุนจากขนาดการดำเนินงานที่ใหญ่ขึ้น